hu hu hu hu en hu en hu hu hu hu hu hu hu en hu hbs_lat hu cs pl hu ms en hu hu hu sk hu hu hu hu hu en hu hu hu hu hu hu hu hu en hu de hu fi hu de hu id hu de hu de hu hu hu hu hu en hu hu hu sk hu hu hu hu hu hu hu hu hu hu en hu en hu hu en en hu en hu hu hu hu cs hu hu hu hu hu hu hu nl hu hu hu de hu hu hu hu de hu hu hu hu de hu hu hu hu de hu hu en fr hu hu hu hu en hu hu hu en
THAIFÖLD - KAMBODZSADélkelet-Ázsia születése2023.01.22 - 2023.02.04 - Angkor Tours
2023. január 22 – február. 4.
Csoport létszáma:  10 -16 fő
Különleges körút mindazoknak, akik Délkelet-Ázsia múltjába elmerülnének velünk. Világcsodák, kincsek között kalandozva merészkedünk közel a khmerek és thaiok civilizációjához. Az út igyekszik “végigsimogatni” Angkor idegenbe szakadt csodáit és megérteni a thaiok kulturális gyökereit. Bangkokból ugrunk fejest a gyönyörű zöld tájba és lassan merülünk alá. Így végérvényesen esünk majd szerelembe a thai dzsungel és a buddhizmus teremtette világába. A programok rohanástól és erőltetett vásárlásoktól mentesek, lehetővé téve a fotózást és a szemlélődést. Szállásaink színvonalasak és hangulatosak, kerülve a felesleges luxust, elhelyezkedésük kellemesebbé teszik a program kínálta élményeket.
A thaiföldi körút kiegészíthető a világ egyik legjelentősebb civilizációs teljesítményével: Angkorral vagy meghosszabbítható tengerparti pihenőnapokkal.
Utunk a térségért rajongó és alaposan ismerő, évtizedes idegenvezetői tapasztalattal rendelkező kollégánk, Kádas Csaba vezeti. Személye garancia arra, hogy az utazás egyben értő megismerés legyen.
Jan 22. Budapest – ... – Bangkok
Repülés Bangkokba délután átszállással  Éjszaka a repülőgép fedélzetén.
Érkezés délben (12:40) Thaiföld fővárosába, Bangkokba. Transzfer a szállásra. Később hajóval indulunk a hatalmas metropolis centrumába. Célunk a hajdani Thonburi hangulatára ráismerni. Látogatás a Hajnal Templomában (Wat Arun), ahol a 79 méter magas sztúpa megmászóinak kellemes kilátás lesz a jutalma. Átkelés a királyok folyóján, majd kikötés a bangkoki palota közelében, ahonnan sétálunk a közeli Wat Pho templomkomplexumhoz. A hatalmas fekvő Buddha mellett a templom kertjében barangolunk. A naplementére elcsendesedő kolostor ilyenkor nyeri el valódi funkcióját és beleshetünk az esti ima rítusába. Séta a közeli a Chao Praya folyó partjára. Vacsora a folyóparton. Szállás Bangkokban: Ramada Menam 4*
Jan. 24. Bangkok - Sukhothai
Reggeli után folyóparti szállásunkról – a dugók elkerülés végett – hajóval szeljük ismét a dagadó Chao Phrayát, hogy elérjük Bangkok Királyi Palotakomplexumát. Rövid séta után a Smaragd Buddha templomának világát ismerjük meg. A szentélykörzetet őrző falak, valójában galériák, melyeken a Rattanakosin stílusú Rámajána eposz történeteit ábrázolták. A több mint 160 panel, a háromezer éves hindu eposz thai változatába enged betekintést. A „legszentebb” Smaragd Buddha templom és a reprezentációs palotaépületek után visszahjózunk. Majd a thai selyem „feltalálójának” otthonát: a legendás Jim Thompson házát járjuk be, nemcsak pazar műkincstár, de skanzenszerű épületei és kertje Bangkok legkellemesebb oázisa. Késő délután repülés Thaiföld szívébe. Transzfer a Sukhothai Történeti Park területén fekvő szállásunkra. Szállás: The Legenda Sukhothai
Reggeli után a thai „államalapításnak”, a Boldogság Hajnalának városában barangolunk. Felfedezőséta közel 200 temploma között. A Világörökségi parkban betérünk a Ramkamhaeng múzeumba is.  Vacsora és szállás Sukhothaiban.
Jan. 26. Sukhothai - Si Satchanalai - Lampang
Reggeli után utazás Lampangba. 1 óra után megálló a ritkán látogatott, koronahercegi központban, a Si Satchanalai Történeti Parkban. A romantikus környezet csodálatos atmoszférát kínál a buddhista templomok romjai közötti szemlélődésre és sétára. Van, aki a hangulatot élvezi, mások pedig tanulhatnak. A helyszín sokáig a khmer birodalom „határbástyája” volt, így a folyócska kanyarulatában tipikus angkori szentélyek is várnak ránk. Si Satchanalai 360 fokban.  Az árnyas barangolások után továbbutazunk Lampang felé (3 óra). Folyóparti szállásunkba délután érkezünk, de még vacsora előtt rövid sétát teszünk a kisvárosban. Lampang évszázadokon át kereskedelmi és logisztikai központ volt, a régi piac (Talad Kao) nevű útján 19. századi thai, kínai, brit kereskedőlakokat fedezhetünk fel. Idő függvényében körbe sétáljuk a Wat Phra Kaew Don Tao-t is. Vacsora Lampangban. Szállás Lampang River
Jan. 27. Lampang - Lamphun - Chiang Mai
Reggeli után a városkánktól délre, Közép-Thaiföld legizgalmasabb szentélykomplexumát, a Lanna (észak-thai) építészet remekét, a 15. században emelt a Wat Pra That Lampang Luangot járjuk be. Később elhagyjuk a Wang-folyó alföldjét és Lamphun városába utazunk (1 óra). A monok 7. században alapított  városa 600 éven keresztül Haripundzsaja néven őrizte az északi kereskedelmi utakat. Adózunk is két különleges templommal a jelentős történeti helyszínnek. A Prah That Haripujaya kolostorban mon épületekkel is találkozunk, míg a Wat Jamadewi kolostorban klasszikus észak-thai épületek várnak. Folytatjuk utunkat, immár a Ping-folyó völgyében északra, Chiang Maiba, ahol otthonunk az óváros egy kellemes kis oázisa lesz. Műsoros vacsora egy hagyományos khantoke tál mellett. Szállás Chiang Maiban: Banthai Village 3*+
Jan. 28. Chiang Mai
Reggeli után Észak-Thaiföld legnagyobb városa, Chiang Mai vár ránk. Délelőtt a régi városfalak között kószálunk. Első állomásunk a reggeli Somphet piac lesz friss zöldségeivel, majd a legősibb Wat Chiang Man templomot vesszük szemügyre. A város középpontja felé haladva láthatjuk annak a három hercegnek a bronzszobrát, akiknek szövetsége megalapozta a thai királyság kialakulását. A tér másik oldalán szépen rekonstruált gyarmati épületben találjuk a Lanna Néprajzi Múzeumot. A szellemi feltöltődés után tradicionális thai talpmasszázzsal készítik fel fáradó végtagjainkat a további sétára. Következő állomásunk a Wat Phra Singh, végül a 14. századi Wat Chedi Luang. Délben pihenés medencés oázisunkban. Délután az óvárostól nyugatra tágítjuk ismereteink. A hegyek felé menet megállunk a Wat Suan Dok kolostornál, mely az északi királyi család hamvait őrzi. Hamarosan az Doi Sutepre felkanyarogva elérjük a Wat Phra Boromathat templomot. Kiélvezzük, ahogy alkony borul a kolostorra, a szerzetesek összegyűlnek és a város fényei kigyúlnak a távolban. A pagoda esti imái után ereszkedünk csak le a városba. Szállás Chiang Maiban. Vacsora Siripan Villageben
Jan. 29. Chiang Mai - Maetamarn elefánt tábor
Reggeli után másfél órás utazás északra a dzsungelbe. Ahol látogatás egy elefánttáborban. Itt a fiatal ormányosokat okítják. A szokásos reggeli fürdetésre érkezünk, majd 1 órás dülöngélés az elefántok hátán a Ping-folyó mellett. Az ormányosok ezután megmutatják mit „tudnak”. Később tutajokra szállunk és a Ping-folyón csorgunk délre. Délben visszaútban megállunk egy kellemes orchidea kertben, ahol a számtalan orchideában gyönyörködhetünk. Visszatérünk Chiang Maiba, ahol a különleges Wat Chet Yod templommal búcsúzunk Lanna földjétől. A Wat Chet Yod egyike, azon kevés templom „másolatnak” Délkelet-Ázsiában, amely a legszentebb Buddhista templomnak, az indiai Bodh Ghajának állít emléket. Vacsoránk egy gyarmati korban emelt teakfa ház rekonstruált épületében költjük el: Pillars House
Jan. 30. Chiang Mai - Bangkok ... Angkor
Kényelmesen reggel után, kellemesen feltöltődve búcsúzunk Chiang Maitól. Repülés Bangkokon keresztül HAZA/Tengerpartra/Angkorba.
Jan. 31. ANGKOR v. tengerpart v. Budapest
Repülés Bangkokból haza átszállással. Éjszaka a repülőn. Érkezés Budapestre.
január 31. ANGKOR – Roluos – Beng Mealea – Kompong Kleang
Reggeli után (08:00) vidékre indulunk. Valódi felfedezőélményben lesz részünk, mert a turista tömegektől távoli „Angkorba” indulunk. A Roluos falu közelében három jól értelmezhető „prototípus” szentélyt találunk. A Lolei egy már feltöltődött víztározó szigetszentélye. A Preah Ko, – melynek műemléki helyreállításában magyar szakemberek is közreműködtek – a királyi ősöknek emelt szentélytornyokból áll, míg a Bakong az első jelentős méretű szentélyhegy (piramis). Később (1 óra) megállunk a Kulen-hegy lábánál emelt hatalmas, egyedi templomnál a Beng Mealeanél, ahol átélhetjük mindazt, amit az első felfedezők érezhettek, amikor Angkor sűrű növényzet által benőtt műemlékeire találtak. Délre továbbutazva elérjük Kompong Kleangnál a Hatalmas-Tóba vezető csatornát. Hajóra szállva ismerkedünk Kambodzsa csodájával, az esős évszak végére százszorosára duzzadó (Tonle-Sap) tó világával. Naplementekor hazaindulunk. Este érkezés Siem Reapba. Vacsora Palateben
Február 1. Siem Reap – Kbal Spean - Banteay Srei - Preah Khan
Reggeli után a Kulen Nemzeti Parkba utazunk, ahol 2 órás kirándulást teszünk egy igazi trópusi örökzöld erdőben. Opciós kirándulás jutalma a hindu szimbólumokkal díszített Kbal Spean faragott folyómeder és egy kis vízesés. A helyszínen kis állatparkkal, repatriáló állomással is ismerkedhetünk. Északi utazásunk “igazi célja” a „hölgyek palotája”, a Banteay Srei. Angkor legszebb temploma a rózsaszínes homokkőbe faragott, aprólékos mitológiai jelenetekkel díszített gyönyörűség. Kis pihenő után Angkor északi csodáival zárjuk a napot: Neak Pean titkos medence szentélye és a méltánytalanul elhanyagolt hatalmas Szent Kard templomvárosa vár ránk. Vacsora a Night Market pezsgővilágában a Champeyben
február 2. Siem Reap – Ta Prom - Angkor Wat
Napfelkeltekor – az utazók hadát megelőzve és déli hőséget elkerülve – a vadromantika legismertebb templomával ismerkedünk, ahol a falakat, kapukat és tornyokat ma is a kapokfák combvastagságú gyökerei és liánjai tartják fogságban. Idő függvényében visszautunkon megállunk Radzsendravarman fővároskörzeténél: Prasat Kravan és Sra Sang királyi fürdője. Reggeli után a déli hőséget a medence mellett vészeljük át. Délután a világ legnagyobb és talán legcsodálatosabb „templomvárosa” vár ránk. Angkor Wat töltéshídjait, kilométereken át hömpölygő domborműfolyamait, galériáit, folyosóit és tornyait járjuk be, majd megvárjuk a naplementét, hogy a középkor legfényesebb temploma felvegye narancsos színét. Vacsora Champey
február 3. Siem Reap – Puok - Angkor Thom
Reggeli után az Artisans d’Angkor alapítvány kézműves-oktatási alapítványát, selyemfarmját keressük fel. A központ a hagyományos selyemszövés apró részleteit is megmutatja: a hernyótenyésztéstől a természetes színezőanyagok és selyemszövés egyedi technikáiig. Különösen figyelemre méltó a kiváló minőségű, egyedi khmer szövési technika. Az 1992 óta működő alapítvány nemcsak a ösztöndíjas oktatással segíti a vidéki megélhetéshez tanulóit, hanem Kambodzsa szerte a legjobb minőségű és legszebb termékeket bizony itt találjuk. állítja elő. Igény esetén a belvárosi bemutatóközpontjukba is ellátogatunk, ahol a kő- és fafaragók, kosárfonók technikáit is megismerhetjük. Visszatérés a hotelbe. Délután Angkor utolsó fővárosba utazunk: a XII. században épült Angkor Thomba: Mindenekelőtt a Bayon Buddha-arcai és reliefjei, a Baphuon templomhegye, Phimeanakas piramisa, az Elefántos és a Leprás király terasza vár ránk. Angkori kalandjainkat, naplementekor egy mai kolostorban tett látogatással zárjuk. Az ősi város területén található Tap Pranam romjainál egy buddhista kolostori szertartással búcsúzunk Kambodzsától. Vacsora Viroth
február 4. Angkor - Bangkok
Pihenés a hosszú hazaút előtt pihenés az esti transzferig.… Mindenki az utolsó vásárfiát, masszázsprogramjait szervezheti.  Transzfer a repülőtérre. Repülés Bangkokba
február 5. Bangkok ... Budapest
Részvételi díj (min. 16 fő):
Budapest – Doha – Bangkok – Sukhothai, Chiang Mai – Bangkok – Angkor/Koh Kut – Doha – Budapest útvonalon, átszállással. A légitársaságok az árváltoztatás jogát a jegykiállításig fenntartják!
A részvételi díj tartalmazza: programokat, belépőket,  magyar és helyi idegenvezetéssel, szállást a fent említett igényes hotelekben, kétágyas elhelyezéssel (EÁF: .000 Ft/fő), félpanziós ellátást válogatott, elegáns éttermekben, transzfereket
A részvételi díj nem tartalmazza: vízumdíjakat (15.000 Ft + 61 USD, 3 db igazolványkép), borravalókat (70 USD), kombinált utazásképtelenségi és BBP biztosítást (42.700 Ft/fő), személyes kiadásokat (telefon, hordárok stb.)
ÉRDEKLŐDÖM AZ ÚT IRÁNT
Szeretnék feliratkozni a hírlevélre
Elfogadom az Adatkezlési Szabályzatban foglalt feltételeket.
Az Atlasz-hegységen innen és túl
Romantikus kalandok a reconquista mesevilágába
Már csak 2 hely!
ECUADOR KÖRÚT / Galápagos, Amazonas, Andok
három világ az Egyenlítő mentén
Indokína felfedezése, tartalmasan és nyugodtan
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours